stanford-oval/wikipedia huggingface dataset:
Robert Edvard Gripenberg

Robert Edvard Gripenberg (26. huhtikuuta 1852 Kurkijoki – 1937) oli suomalainen vapaaherra. Hän oli todellinen valtioneuvos (1916) ja Maataloushallituksen ylijohtaja vuosina 1902–1917.
Gripenbergin vanhemmat olivat senaattori, vapaaherra Johan Ulrik Sebastian Gripenberg ja tämän toinen vaimo Maria Lovisa Öhrnberg. Gripenberg itse oli naimisissa Agnes Hultin kanssa vuodesta 1880 lähtien. Gripenberg kävi kadettikoulun 1872, valmistui agronomiksi 1877 ja opiskeli Kööpenhaminan Landboliøjskolenissa 1879. Hän oli Mustialassa alkeisopettajana 1875-1881, meijeriopistossa 1881-1901, Mustialan johtaja 1901-1902, Maataloushallituksen ylijohtaja 1902-1917 ja asutushallituksen ylimääräinen virkamies 1918-1926.
Julkaisuja

Meijerihoidon käsikirja (myös ruots.), 1881
Mögelbildning i exportsmör, 1898-1899
Hedelmäviljelys (myös ruots.), 1924
Roffe

Roffe tai Roffé voi viitata seuraaviin henkilöihin:
Rolf "Roffe" Wikström (s. 1949), ruotsalainen blues-artisti ja kitaristi
Reina Roffé (s. 1951), argentiinalainen toimittaja ja kirjailija
Diann Roffe-Steinrotter (s. 1967), yhdysvaltalainen alppihiihtäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roffe”, voi hakea sivunnimihaulla, laajalla sivunnimihaulla tai tekstihaulla.
Robert Crais

| Robert Crais |
| --- | --- |

Henkilötiedot
Syntynyt: 20. kesäkuuta 1953 (ikä 71) Independence, Louisiana, Yhdysvallat
Ammatti:  kirjailija,  elokuvakäsikirjoittaja
Kirjailija
Äidinkieli: englanti
Tyylilajit:  rikoskirjallisuus
Aiheesta muualla
www.robertcrais.com
Löydä lisää kirjailijoitaKirjallisuuden teemasivulta
Robert Crais (s. 20. kesäkuuta 1953 Independence, Louisiana) on yhdysvaltalainen kirjailija ja käsikirjoittaja. Hän asuu Kaliforniassa ja kirjoittaa dekkarityyppisiä kirjoja.
Joe Pike on päähenkilö viimeisemmissä kirjoissa, joista suomeksi ovat ilmestyneet Varkaiden Laki (Karisto 2012) ja Vartija (Karisto 2013). Panttivangit-kirjan pohjalta on tehty elokuva Panttivanki (2005), jossa pääosaa näyttelee Bruce Willis.
Aiheesta muualla

Kuvia tai muita tiedostoja aiheesta Robert Crais Wikimedia Commonsissa
Virallinen kotisivu:
Ravi Shankar

| Ravi Shankar |
| --- | --- |
 Ravi Shankar vuonna 2009.
Henkilötiedot
Syntynyt: 7. huhtikuuta 1920 Benares, Benares, Brittiläinen Intia
Kuollut: 11. joulukuuta 2012 (92 vuotta) San Diego, Yhdysvallat
Muusikko
Aktiivisena:  1939–2012
Tyylilajit:  intialainen taidemusiikki
Soittimet:  sitar
Levy-yhtiöt:  His Master's Voice, Private Music, Apple Records, Dark Horse Records, Deutsche Grammophon, Pacific Jazz Records ja Manticore Records (käännä suomeksi) 
Aiheesta muualla
www.ravishankar.org
  [ Muokkaa Wikidatassa ] [ ohje ]  
Ravi Shankar (7. huhtikuuta 1920 Benares, Brittiläinen Intia – 11. joulukuuta 2012 San Diego, Yhdysvallat) oli intialainen sitaristi ja säveltäjä.
Elämä ja ura

Ravi Shankar syntyi Jhalwarin maharadžan ministerin ja hindulaisen kotiäidin brahmaanikastiseen perheeseen Bengalissa, jossa hän asui kymmenvuotiaaksi saakka. Vuonna 1930 hän muutti perheensä kanssa Pariisiin, jossa hän opiskeli ranskankielisessä koulussa ja oli kiertueilla veljensä Uday Shankarin tanssiryhmässä taustamuusikkona, jopa tanssijana. Noihin aikoihin hän myös luki ranskan kielellä eurooppalaisia kirjallisia klassikkoja ja kuunteli konserteissa ja levyiltä paljon eurooppalaista taidemusiikkia. Noihin aikoihin niin ikään hänen kansallistunteensa sekä Intiaa että Bengalia kohtaan alkoi herätä. Shankar vieraili Yhdysvalloissa ensimmäistä kertaa vuonna 1932, jossa tanssiseurue sai Saksan ohella tuon ajan parhaan vastaanottonsa.
Vuodesta 1938 lähtien Shankar opiskeli multi-instrumentalisti-säveltäjä Allauddin Khanin johdolla, joka oli jo opettanut häntä yhden vuoden ajan ollessaan mukana Uday Shankarin kiertueella 1930-luvun puolivälissä. Allauddin Khanin kanssa Shankar esiintyi ensimmäistä kertaa julkisesti vuonna 1939, vain puolentoista vuoden opiskelun jälkeen.
Vuonna 1944 Ravi Shankar sanoi irti opettaja-oppilassuhteensa Allauddin Khaniin ja muutti Bombayhin. Hän antoi konsertteja pienimuotoisissa tilaisuuksissa, kunnes liittyi Intian kommunistisen puolueen rahoittamaan Indian People's Theatre Associationiin balettituotantojen musiikilliseksi johtajaksi. 1940-luvun puolivälissä Shankar sävelsi ensimmäistä kertaa elokuvamusiikkia, ja näissä kahdessa elokuvassa hän pyrki murtamaan siihenastisen intialaisen elokuvamusiikin puutteita käyttämällä vain intialaisia soittimia ja kiinnittämällä huomiota musiikin draamallisuuteen.
Ensimmäisen hengellisen gurunsa, Tat Baban, Ravi Shankar tapasi vuonna 1947, ja luopui tämän johdosta samaan aikaan vaivanneista itsemurha-ajatuksistaan.
Helmikuussa 1949 hän sai työpaikan Intian kansallisessa yleisradioyhtiössä, All India Radiossa (AIR), ulkomaanlähetysten musiikillisena johtajana sekä yhtiön orkesterin säveltäjä-kapellimestarina. Siirryttyään AIR:n kotimaan osaston orkesterin johtoon hän alkoi käyttää sävellyksissään myös länsimaisia soittimia, joista erityisesti viuluperheen instrumentit olivat hänelle mieleen.
Elämä ja ura > Kansainvälinen ura

1950-luvun alussa Shankar alkoi esiintyä myös ulkomailla, jolloin hän muun muassa kävi Neuvostoliitossa ja muun muassa sai ulkonäkönsä vuoksi tarjouksen esittää Aleksandr Puškinia neuvostoelokuvassa! Kaikista Euroopan maista hän koki saaneensa lämpimimmän vastaanoton jälleen Saksassa, mutta myös skandinaavinen yleisö oli hänen mielestään ”erityisen vastaanottavaista ja eläväistä, jopa kaikkein pohjoisimmassa osassa, Lapissa”.
Vuonna 1968 Shankar kirjoitti omaelämäkertansa My Music, My Life, jossa hän muun muassa kertoo lyhyesti ajastaan George Harrisonin kanssa ja esittää näkemyksensä hippikulttuurin ongelmista. Kirja sisältää myös sitarinsoiton oppimateriaalia. Vuonna 1969 hän esiintyi Woodstock-rockfestivaaleilla. Shankar esiintyi ja levytti vuodesta 1966 yhdessä viulisti Yehudi Menuhinin kanssa. Shankarin muihin sävellyksiin kuuluu muun muassa kaksi sitarkonserttoa sekä elokuvamusiikkia (Charly, Alice in Wonderland).
Ravi Shankar on esiintynyt Suomessa Jyväskylän kesässä 13.7.1966 sekä Helsingin kulttuuritalolla 3.9.1971.
Elämä ja ura > Yksityiselämä

Ravi Shankar avioitui vuonna 1941 gurunsa tyttären, surbaharinsoittaja Annapurna Devin kanssa, josta hän otti eron 1940-luvun lopulla, ja meni naimisiin Sukanya Shankarin kanssa vuonna 1989. Muusikko Norah Jones ja sitaristi Anoushka Shankar ovat Ravi Shankarin tyttäriä; hänen poikansa, sitaristi Shubhendra ”Shubho” Shankar kuoli 1992. Ravi Shankar oli myös edesmenneen Ananda Shankarin setä.
Albumeja

Three Ragas (1956)
Improvisations (1962)
India's Most Distinguished Musician (1962)
India's Master Musician (1963)
Exciting Music of (1963)
In London (1964)
Ragas & Talas (1964)
Portrait of Genius (1964)
Sound of the Sitar (1965)
Live at Monterey  (1967)
In San Francisco (1967)
West Meets East (1967)
At the Monterey Pop Festival (1967)
The Exotic Sitar and Sarod (1967)
A Morning Raga / An Evening Raga (1968)
The Sounds of India (1968)
In New York (1968)
Woodstock Festival (1969)
The Concert for Bangladesh (1971)
Homage to Mahatma Gandhi (1981)
Raga-Mala (Sitar Concerto No. 2) (1982)
Pandit Ravi Shankar (1986)
Tana Mana (1987)
Inside The Kremlin (1988)
Passages (yhdessä Philip Glassin kanssa, 1990)
Concert for Peace: Royal Albert Hall (1995)
Chants of India (1997)
Concerto for Sitar & Orchestra (yhdessä André Previnin kanssa, 1999)
Full Circle: Carnegie Hall 2000 (2001)
Between Two Worlds (2001)
Flowers of India (2007)
The Living Room Sessions Part 1 (2012)
The Living Room Sessions Part 2 (2013)
Aiheesta muualla

Wikimedia Commonsissa on kuvia tai muita tiedostoja aiheesta .
East Meets West Music. Ravi Shankar Foundation. (englanniksi)
Ylen Elävä arkisto: Ravin Shankar oli sitarin sankari
Obituary: Ravi Shankar, sitar player and composer  12.12.2012. BBC News. (englanniksi)
Ravi Shankarin muistokirjoitus Helsingin Sanomissa.
Ravi Shankar (oik.) ja Seppo Nummi Jyväskylässä kesällä 1966.
Ravi Shankar vuonna 1988.
Regulus (täsmennyssivu)

Regulus voi tarkoittaa seuraavia:
Regulus, Leijonan tähdistön päätähti α Leonis
Regulus, lintusuku
Laivastot

HMS Regulus (1910), Plejad-luokan torpedovene
HMS Regulus (T105), Plejad-luokan torpedovene
Hr. Ms. Regulus, apumiinalaiva
SSM-N-8 Regulus, ydinkärjellä varustettu risteilyohjus
HMS Regulus (J327), Algerine-luokan miinanraivaaja
Henkilöt

Marcus Atilius Regulus, Rooman tasavallan konsuli ja sotilasjohtaja ensimmäisessä puunilaissodassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Regulus”, voi hakea sivunnimihaulla, laajalla sivunnimihaulla tai tekstihaulla.
Pekingin ePrix 2014

|  Pekingin ePrix 2014 |
| --- | --- |
 1. osakilpailu 11 osakilpailusta kaudella Formula E -kausi 2014–2015. 

Päivämäärä:  13. syyskuuta 2014
Sijainti:  Peking, Kiina
Rata:  katurata   3,44 km
Pituus:  25 kierrosta, 86,0 km
Sää:  
Formula E
Paalupaikka
Kuljettaja:   Nicolas Prost  (E.dams-Renault)
Aika:  1.42,200
Nopein kierros
Kuljettaja:   Takuma Satō  (Amlin Aguri)
Aika:  1:45,101 (kierroksella 21)
Palkintokoroke
Ensimmäinen:   Lucas di Grassi  (Audi Sport ABT)
Toinen:   Franck Montagny  (Andretti Autosport)
Kolmas:   Sam Bird  (Virgin Racing)
Kiinan ePrix 2014 eli 2014 Beijing ePrix oli Formula E -sarjan kauden 2014–2015 avauskilpailu ja historian ensimmäinen Formula E -sarjan kilpailu. Kilpailu ajettiin 13. syyskuuta Beijing Olympic Green Circuitilla Kiinan Pekingissä.
Kaikki ratatapahtumat ajettiin saman päivän aikana. Ennen kisaa ajettiin kahdet vapaat harjoitukset ja aika-ajot neljässä ryhmässä. Itse kilpailu alkoi aika-ajojen jälkeen paikallista aikaa kello neljä.
Kilpailun voitti brasilialainen Audi Sport ABT:n Lucas di Grassi. Toiseksi sijoittui Andretti Autosportin ranskalaiskuski Franck Montagny ja kolmanneksi Virgin Racingin Sam Bird, joka nousi palkintokorokkeelle Audi Sport ABT:n Daniel Abtin saatua aikarangaistuksen. Kilpailu ratkesi vasta viimeisessä mutkassa, kun lähes koko kilpailun ajan kilpailua johtanut Nicolas Prost muutti viimeiseen mutkaan tullessaan ajolinjaansa ja törmäsi häntä ohittaneeseen Nick Heidfeldiin.
Harjoitukset > P1

| Sija | Nro | Kuljettaja | Talli | Aika | Kierrokset | Km/h |
| --- | --- | --- | --- | --- | --- | --- |
| 1 | 11 |  Lucas di Grassi | E.dams-Renault | 1.41.934 | 19 | 157.3 |

Lähteet:
Harjoitukset > P2

| Sija | Nro | Kuljettaja | Talli | Aika | Kierrokset | Km/h |
| --- | --- | --- | --- | --- | --- | --- |
| 1 | 21 |  Bruno Senna | Mahindra Racing | 1:41.341 | 11 | 158.2 |

Lähteet:
Aika-ajot

Jokainen kuljettaja oli arvottu yhteen neljästä aika-ajoryhmästä. Jokaisella ryhmällä oli kymmenen minuuttia aikaa olla radalla; tämän aikana heidän oli mahdollisuus ajaa mahdollisimman nopea aika. Paalupaikalle ajoi E.dams-Renaultin Nicolas Prost ajalla 1.42,200. Toiseksi sijoittui Audi Sport ABT:n Lucas di Grassi ajalla 1.42,306 jääden +0,106 sekuntia Prostin ajasta. Kolmanneksi sijoittui di Grassin tallikaveri Daniel Abt ajalla 1.42,454.
Aika-ajot > Aika-ajojen tulokset

| Sija | Nro | Kuljettaja | Talli | Aika | Ero | Lähtöruutu |
| --- | --- | --- | --- | --- | --- | --- |
| 1 | 8 |  Nicolas Prost | E.dams-Renault | 1.42,200 |  | 1 |
| 2 | 11 |  Lucas di Grassi | Audi Sport ABT | 1.42,306 | +0,106 | 2 |
| 3 | 66 |  Daniel Abt | Audi Sport ABT | 1.42,454 | +0,254 | 3 |
| 4 | 5 |  Karun Chandhok | Mahindra Racing | 1.42,461 | +0,261 | 4 |
| 5 | 27 |  Franck Montagny | Andretti Autosport | 1.42,530 | +0,330 | 5 |
| 6 | 23 |  Nick Heidfeld | Venturi Grand Prix | 1.42,579 | +0,379 | 6 |
| 7 | 3 |  Jaime Alguersuari | Virgin Racing | 1.42,683 | +0,483 | 7 |
| 8 | 28 |  Charles Pic | Andretti Autosport | 1.42,726 | +0,526 | 8 |
| 9 | 9 |  Sébastien Buemi | E.dams-Renault | 1.42,746 | +0,546 | 9 |
| 10 | 99 |  Nelson Piquet Jr. | China Racing | 1.42,785 | +0,585 | 10 |
| 11 | 6 |  Oriol Servià | Dragon Racing | 1.42,847 | +0,647 | 11 |
| 12 | 2 |  Sam Bird | Virgin Racing | 1.42,918 | +0,718 | 12 |
| 13 | 7 |  Jerome d'Ambrosio | Dragon Racing | 1.44,056 | +1,856 | 13 |
| 14 | 55 |  Takuma Satō | Amlin Aguri | 1.44,129 | +1,929 | 14 |
| 15 | 88 |  Ho-Pin Tung | China Racing | 1.45,282 | +3,082 | 15 |
| 16 | 77 |  Katherine Legge | Amlin Aguri | 1.45,369 | +3,169 | 16 |
| 17 | 18 |  Michela Cerruti | Trulli GP | 1.46,170 | +3,970 | 17 |
| 18 | 10 |  Jarno Trulli | Trulli GP | 2.16,788 | +34,588 | 18 |
| 19 | 21 |  Bruno Senna | Mahindra Racing | 2.32,729 | +50,529 | 19 |
| 20 | 30 |  Stephane Sarrazin | Venturi Grand Prix | 3.22,723 | +1.40,523 | 20 |

Lähteet:
Kilpailu

Kauden 2014–2015 ja samalla historian ensimmäinen Formula E -sarjan osakilpailu ajettiin 13. syyskuuta Beijing Olympic Green Circuitilla Kiinan Pekingissä. Sää kilpailuun lähdettäessä oli aurinkoinen. Ennen kilpailun alkua FanBoostin voittajiksi ilmoitettiin Lucas di Grassi, Katherine Legge ja Bruno Senna. He saivat kilpailuun ylimääräisen ”Power Boostin”, jolla pystyi nostamaan auton suorituskykyä 150 kW:sta 180 kW:iin viiden sekunnin ajaksi (nosto vastaa noin 40 hevosvoimaa).
Kilpailu > Kierrokset 1-10

Nicolas Prost sai hyvän lähdön paalupaikalta ja ensimmäiseen mutkaan tullessa kärkikolmikko pysyikin samana kuin lähdössä. Venturi Grand Prixin Nick Heidfeld ohitti Mahindra Racingin Karun Chandhokin ja nousi neljänneksi. Jarno Trulli jäi startissa lähtöruutuun. Ho-Pin Tung ei päässyt starttaamaan varikolta auton sammuttua, mutta pääsi liikkeelle myöhemmin ollen kierroksen muita perässä. Toiseen mutkaan tullessa Bruno Senna kolaroi toisen auton kanssa ja joutui keskeyttämään. Toisen kierroksen alkaessa turva-auto otettiin radalle, koska Sennan auto oli jäänyt vaaralliseen paikkaan. Turva-auto poistui radalta viidennen kierroksen alkaessa. Kierroksella kuusi Sébastien Buemin autosta putosi romua radalle, ja samalla hänen takasiipensä hajosi. Buemi kävi vaihtamassa autonsa kierroksella yhdeksän.

Lähteet:
Kilpailu > Kierrokset 11-25

12. kierroksella Stephane Sarrazin ja Jaime Alguersuari tulivat varikolle vaihtamaan autoja ja 13. kierroksella sen tekivät kaikki kärkiautot. Varikolle tullessa Nicolas Prost oli kilpailun johdossa, mutta kilpailun kärkipaikan radalla otti Sam Bird, joka ei ollut kuitenkaan käynyt vielä varikolla. Kärjen poistuessa varikolta heidän järjestyksensä oli Prost, Heidfeld, di Grassi, Montagny, Abt. 14. kierroksella Sam Bird ja Charles Pic kävivät varikolla vaihtamassa autoja. Bird palasi radalle kuudennelle sijalle ja Pic kahdeksannelle sijalle.
Autojen vaihdon jälkeen Nick Heidfeld alkoi jahdata Nicolas Prostia. Heidfeld saavutti Prostin viimeisellä kierroksella ja yritti ohittaa hänet viimeiseen mutkaan tultaessa. Kilpailu ratkesi kun lähes koko kilpailun ajan sitä johtanut Prost vaihtoi viimeiseen mutkaan tullessa ajolinjaansa ja törmäsi Heidfeldiin.
Kilpailun voitti brasilialainen Audi Sport ABT:n Lucas di Grassi. Toiseksi sijoittui Andretti Autosportin ranskalaiskuski Franck Montagny. Kolmantena maaliin tuli Audi Sport ABT:n Daniel Abt, mutta hän sai 57 sekunnin aikarangaistuksen kilpailun jälkeen ylitettyään 28 kWh käytön kilpailun aikana. Lopulta kolmanneksi sijoittui Virgin Racingin Sam Bird.

Lähteet:
Kilpailu > Kilpailun tulokset

| Sija | Nro | Kuljettaja | Talli | Kierrokset | Aika | Lähtöruutu | Pisteet |
| --- | --- | --- | --- | --- | --- | --- | --- |
| 1 | 11 |  Lucas di Grassi | Audi Sport ABT | 25 | 52:23,413 | 2 | 25 |
| 2 | 27 |  Franck Montagny | Andretti Autosport | 25 | +2,867 | 5 | 18 |
| 3 | 2 |  Sam Bird | Virgin Racing | 25 | +6,559 | 11 | 15 |
| 4 | 28 |  Charles Pic | Andretti Autosport | 25 | +19,301 | 8 | 12 |
| 5 | 5 |  Karun Chandhok | Mahindra Racing | 25 | +23,952 | 4 | 10 |
| 6 | 7 |  Jerome d'Ambrosio | Dragon Racing | 25 | +31,664 | 13 | 8 |
| 7 | 6 |  Oriol Servià | Dragon Racing | 25 | +41,968 | 11 | 6 |
| 8 | 99 |  Nelson Piquet Jr. | China Racing | 25 | +43,896 | 10 | 4 |
| 9 | 30 |  Stephane Sarrazin | Venturi Grand Prix | 25 | +43,975 | 20 | 2 |
| 10 | 66 |  Daniel Abt | Audi Sport ABT | 25 | +1:02,507 | 3 | 1 |
| 11 | 3 |  Jaime Alguersuari | Virgin Racing | 25 | +2:00,613 | 7 |  |
| 12 | 8 |  Nicolas Prost | E.dams-Renault | 24 | Kolari | 1 | 3 |
| 13 | 23 |  Nick Heidfeld | Venturi Grand Prix | 24 | Kolari | 6 |  |
| 14 | 77 |  Katherine Legge | Amlin Aguri | 24 | +1 kierros | 16 |  |
| 15 | 18 |  Michela Cerruti | Trulli GP | 24 | +1 kierros | 17 |  |
| 16 | 88 |  Ho-Pin Tung | China Racing | 24 | +1 kierros | 15 |  |
| NC | 55 |  Takuma Satō | Amlin Aguri | 21 | +4 kierrosta | 14 | 2 |
| Kesk. | 9 |  Sébastien Buemi | E.dams-Renault | 12 |  | 9 |  |
| Kesk. | 21 |  Bruno Senna | Mahindra Racing | 0 | Kolari | 19 |  |
| Kesk. | 10 |  Jarno Trulli | Trulli GP | 0 |  | 18 |  |
Lähteet:  

Huomioita:
1 — Daniel Abt, Jaime Alguersuari sekä Katherine Legge saivat kaikki 57 sekunnin aikarangaistuksen kilpailun jälkeen ylitettyään 28 kWh käytön kilpailun aikana.
2 — Kolme pistettä paalupaikasta.
3 — Kaksi pistettä nopeimmasta kierroksesta.
Sijoitukset kilpailun jälkeen

| Sijoitus | Kuljettaja | Pisteet |
| --- | --- | --- |
| 1 |  Lucas di Grassi | 25 |
| 2 |  Franck Montagny | 18 |
| 3 |  Sam Bird | 15 |
| 4 |  Charles Pic | 12 |
| 5 |  Karun Chandhok | 10 |
| Sijoitus | Valmistaja | Pisteet |
| --- | --- | --- |
| 1 |  Andretti Autosport | 30 |
| 2 |  Audi Sport ABT | 26 |
| 3 |  Virgin Racing | 15 |
| 4 |  Dragon Racing | 14 |
| 5 |  Mahindra Racing | 10 |
Huom!: Vain viiden parhaan sijoitukset sisällytetty.
Roberts Liede

Roberts Liede (29. heinäkuuta 1967 Riika – 5. maaliskuuta 2006 Riika) oli latvialainen säveltäjä.
Lieden ensimmäiset sävellysopettajat Emīls Dārziņš -musiikkikoulussa olivat Imants Zemzaris ja Ģederts Ramans. Vuonna 1990 hän valmistui Latvian musiikkiakatemiasta opiskeltuaan Ādolfs Skulten johdolla. Saman vuoden keväällä Viesturs Gailisin johdolla Latvian kansallisoopperassa esitettiin hänen oopperansa Mazais princis, joka perustuu Antoine de Saint-Exupéryn Pikku prinssiin. Vuosina 1990–2000 Liede työskenteli maansa television musiikkiohjelmien johtajana. Lisäksi hän oli Latvian Mozart-seuran puheenjohtaja.
Lieden tuotantoon kuuluu oopperan lisäksi muun muassa kaksi sinfoniaa (2000, 2005).
Rendalen

Rendalen on kunta Innlandetin läänissä Norjassa. Rendalenin kunta perustettiin 1. tammikuuta 1838. Rendalen oli jaettuna Ytre Rendalin ja Øvre Rendalin kuntiin vuosina 1880–1965. Vuoden 2024 alussa kunnassa oli 1 837 asukasta.
Rendalenin hallintokeskus sijaitsee Bergsetin kylässä. Kunnan ainoa taajama on Otnes.
Rendalen on pohjoiskarjalalaisen Liperin ystävyyskunta.
Kuvia

Kunnantalo
Øvre Rendalin kirkko
Ytre Rendalin kirkko
Tunnettuja henkilöitä

Ottar E. Akre (1896–1992), harmonikkataiteilija
Kjell Borgen (1939–1996), poliitikko ja Rendalin pormestari vuosina 1968–1977
Jacob Bull (1853–1930), kirjailija
Oddbjørn Hagen (1908–1983), hiihtäjä
Aiheesta muualla

Kuvia tai muita tiedostoja aiheesta Rendalen Wikimedia Commonsissa
Hedmarkin läänin kunnat
Alvdal
Eidskog
Elverum
Engerdal
Folldal
Grue
Hamar
Kongsvinger
Løten
Nord-Odal
Os
Rendalen
Ringsaker
Stange
Stor-Elvdal
Sør-Odal
Tolga
Trysil
Tynset
Våler
Åmot
Åsnes
Norjan läänit | Norja
RoboCop vs. The Terminator

| RoboCop vs>  The Terminator |
| --- | --- |

Kustantaja:  Dark Horse Comics
Julkaisuaika:  1992
Lehtien määrä:  4
Päähahmo(t):  RoboCop
Kirjoittaja(t):  Frank Miller
Väri(t):  Rachelle Menashe
Kansitaiteilija:  Walter Simonson
Luoja(t):  Frank Miller
RoboCop versus The Terminator on vuonna 1992 ilmestynyt Dark Horse Comicsin julkaisema neliosainen RoboCop-sarjakuva, jonka loi Frank Miller.
Juoni

RoboCop joutuu kohteeksi omassa kaupungissaan Detroitissa, kun kyborgi nimeltä Terminaattori on lähetetty tappamaan hänet. RoboCop saa selville Skynetin olevan vastuussa kyborgien luomisessa ja päättää yrittää pysäyttää kyborgit. RoboCop odottaa tilaisuutta iskeä salaa Skynetin rakennukseen, jossa hän luo Terminaattorin muistuttamaan omaa vanhaa muotoaan. Yrittäessään paeta rakennuksesta RoboCop on vähällä joutua muutaman ihmisen surmaamaksi. Hän kuitenkin onnistuu kertomaan heille aikomuksensa, ja niin joukko liittyi RoboCopin seuraan. Suunnitellessaan hyökkäystä ryhmä huomaa, ettei sen miesvahvuus riitä hyökkäykseen. RoboCop kertoo heille tekemästään Terminaattori-jäljennöksestä, joka muistuttaa häntä itseään. Ihmisryhmä pyytää RoboCopia tekemään useita kertoja lisää jäljennöksiä, jonka jälkeen he aloittavat aikaisemmin suunnittelemansa hyökkäyksen. Sillä välin kun kaikki RoboCopin jäljennökset taistelevat Terminaattoreita vastaan, alkuperäinen RoboCop hiipii salaa rakennukseen, jossa hän tuhoaa vakooja satelliitit. Tämä aiheuttaa räjähdyksen, joka tuhoaa kaikki rakennuksen ulkopuolella olevat Terminaattorit. Kuitenkin yksi RoboCopin jäljennöksistä pakenee avaruuteen.
| --- | --- |
Elokuvat:   RoboCop  RoboCop 2  RoboCop 3  RoboCop 
Televisio:   RoboCop: The Animated Series  RoboCop  RoboCop: Alpha Commando  RoboCop: Prime Directives 
Pelit:   RoboCop  RoboCop 2  RoboCop 3  RoboCop vs. The Terminator  RoboCop 
Sarjakuvat:   RoboCop vs. The Terminator  RoboCop 
Hahmot:   RoboCop  ED-209 
| --- | --- |
Elokuvat:   Terminator – tuhoaja  Terminator 2 – Tuomion päivä  Terminator 3: Koneiden kapina  Terminator – Pelastus  Terminator Genisys  Terminator: Dark Fate 
Televisio:   Terminator: Sarah Connorin aikakirjat 
Sarjakuvat:   RoboCop vs. The Terminator 
Hahmot:   Terminator  Skynet  T-1000  John Connor
Riva Valdobbia

| Riva Valdobbia |
| --- | --- |
 Riva Valdobbian kirkko.
 Riva Valdobbia
 Koordinaatit: 45°49′54″N, 7°57′28″E 
Valtio:   Italia
Alue:  Piemonte
Maakunta:  Vercelli
Hallinto:  
 – Kaupunginjohtaja:  Alberto Giacomino
Pinta-ala:  
 – Maa:  61,14 km²
Korkeus:  1112 (min. 960 - maks. 3 320) m
Väkiluku (2015):  258
 – Väestötiheys:  4,22 as./km²
Aikavyöhyke:  UTC+1
 – Kesäaika:  UTC+2
Postinumero:  13022
Suuntanumero(t):  0163
Infobox OKVirheellinen NIMI-arvo: 
Riva Valdobbia on kunta Pohjois-Italiassa Vercellin maakunnassa Piemonten alueella. Riva Valdobbian naapurikunnat ovat Alagna Valsesia, Campertogno, Gressoney-La-Trinité, Gressoney-Saint-Jean, Mollia, Rassa ja Rima San Giuseppe.
Aiheesta muualla

Kuvia tai muita tiedostoja aiheesta Riva Valdobbia Wikimedia Commonsissa
Vercellin maakunta
Alagna Valsesia | Albano Vercellese | Alice Castello | Arborio | Asigliano Vercellese | Balmuccia | Balocco | Bianzè | Boccioleto | Borgo Vercelli | Borgo d’Ale | Borgosesia | Breia | Buronzo | Campertogno | Carcoforo | Caresana | Caresanablot | Carisio | Casanova Elvo | Cellio | Cervatto | Cigliano | Civiasco | Collobiano | Costanzana | Cravagliana | Crescentino | Crova | Desana | Fobello | Fontanetto Po | Formigliana | Gattinara | Ghislarengo | Greggio | Guardabosone | Lamporo | Lenta | Lignana | Livorno Ferraris Lozzolo | Mollia | Moncrivello | Motta de’ Conti | Olcenengo | Oldenico | Palazzolo Vercellese | Pertengo | Pezzana | Pila | Piode | Postua | Prarolo | Quarona | Quinto Vercellese | Rassa | Rima San Giuseppe | Rimasco | Rimella | Riva Valdobbia | Rive | Roasio | Ronsecco | Rossa | Rovasenda | Sabbia | Salasco | Sali Vercellese | Saluggia | San Germano Vercellese | San Giacomo Vercellese | Santhià | Scopa | Scopello | Serravalle Sesia | Stroppiana | Tricerro | Trino | Tronzano Vercellese | Valduggia | Varallo | Vercelli | Villarboit | Villata | Vocca
Riippumatto

Riippumatto laivassa.
Puiden väliin viritetty riippumatto trooppisella rannalla.
Riippumatto on kankaasta tai verkosta tehty, kahden pidikkeen väliin ripustettu makuualusta. Yleisen käsityksen mukaan riippumatto on kotoisin Väli-Amerikan mayoilta suunnilleen tuhannen vuoden takaa, mutta se on keksitty myös itsenäisesti Euroopassa keskiajalla. Riippumatot ovat olleet perinteisesti suosittuja nukkumapaikkoja laivoilla, koska riippumatto liikkuu laivan liikkeen mukana eikä nukkuja pääse näin ollen putoamaan lattialle.